Title: (N á v r h)
Author: Karin Fejdova
Last saved by: agenda0
Company: SZUSR

Za bezchybnosť:
					                 Za MZ SR:
					            			      riaditeľka odboru legislatívneho
                                        					           JUDr. Marcela Božíková
				       		              Za Úrad vlády SR:
							         sekcia vládnej legislatívy
							          JUDr. Katarína Škulová
				              		                generálny riaditeľ	
							         sekcie vládnej legislatívy
				     			              JUDr. Štefan Grman, CSc.

NARIADENIE VLÁDY
SLOVENSKEJ REPUBLIKY

z 23. mája  2001

o minimálnych  bezpečnostných a zdravotných požiadavkách pri práci s bremenami

Vláda Slovenskej republiky podľa § 16 ods. 1 písm. e) zákona Národnej rady Slovenskej republiky č. 330/1996 Z. z. o bezpečnosti a ochrane zdravia pri práci, v znení zákona  č. 158/2001 Z. z. nariaďuje 

§ 1
Predmet úpravy

Toto nariadenie vlády   ustanovuje minimálne požiadavky na bezpečnosť a ochranu zdravia  pri práci s bremenami, pri ktorej je riziko poškodenia podpornopohybovej sústavy, najmä chrbtice zamestnancov.

§ 2
Práca s bremenami

     Na účely tohto nariadenia vlády sa za prácu s bremenami považuje ručná manipulácia, ktorou je každé prenášanie  bremena vrátane ľudí a zvierat jedným zamestnancom alebo viacerými zamestnancami, jeho držanie, podopieranie, zdvíhanie, ukladanie, tlačenie, ťahanie, nesenie alebo pohybovanie, ktoré  z dôvodu charakteristík  bremena alebo nepriaznivých ergonomických podmienok predstavujú riziko poškodenia podpornopohybovej sústavy, najmä  chrbtice zamestnancov.

§ 3
Všeobecné ustanovenia

(1)	Zamestnávateľ zabezpečí používanie primeraných prostriedkov, najmä mechanických zariadení, aby sa zamestnanec vyhol potrebe práce s bremenami.

(2)	Ak je práca s bremenami nevyhnutná, zamestnávateľ preukázateľne vykoná  primerané opatrenia, použije primerané prostriedky a zamestnancov  vybaví takými prostriedkami, aby sa vylúčilo alebo znížilo riziko poškodenia zdravia spojené s prácou s bremenami, a to s ohľadom na faktory súvisiace s rizikom poškodenia zdravia pri práci s bremenami uvedené v prílohe č. 1 k tomuto nariadeniu vlády a individuálne rizikové faktory uvedené v prílohe č. 2 k tomuto nariadeniu vlády.

§ 4
Organizácia pracoviska a posúdenie zdravotnej spôsobilosti 

     Zamestnávateľ zabezpečí, ak sa nedá vyhnúť práci  s bremenami,  pracovisko  takým spôsobom, aby zamestnanec vykonával prácu s  bremenami  s najmenším rizikom poškodenia zdravia; pred začatím prác 
a)	posúdi a vyhodnotí  zdravotné podmienky a bezpečnostné podmienky daného druhu práce so zohľadnením faktorov uvedených v prílohe č. 1 k tomuto nariadeniu vlády,
b)	vylúči alebo zníži riziko poškodenia zdravia  vykonávaním potrebných opatrení, pri ktorých sa vezmú  do úvahy najmä vlastnosti pracovného prostredia a požiadavky na  činnosť uvedenú v  prílohe č. 1 k tomuto nariadeniu vlády,
c)	zohľadní smerné hmotnostné hodnoty uvedené v prílohe č. 3 k tomuto nariadeniu vlády,
d)	zabezpečí  posúdenie zdravotnej spôsobilosti zamestnancov pre výkon konkrétnej činnosti  podľa osobitného predpisu.^1) 

§ 20 zákona Národnej rady Slovenskej republiky č. 98/1995 Z. z. o Liečebnom poriadku v znení neskorších  predpisov 
^2)  §  10 zákona Národnej rady Slovenskej republiky č. 330/1996 Z. z. o bezpečnosti a ochrane zdravia       pri práci v znení neskorších predpisov

§ 5
Práca s bremenami  u žien a mladistvých

(1)	Ženy a mladiství, pokiaľ je to možné, nevykonávajú pravidelnú dlhodobú prácu s bremenami.

(2)	V prípade, že práca s bremenami je u žien a mladistvých  nevyhnutná,  hmotnosť bremien je uvedená v prílohe č. 3 k tomuto nariadeniu vlády. 

§ 6
Informovanie a školenie 

(1)	Zamestnanci, zástupcovia zamestnancov pre bezpečnosť a ochranu zdravia pri práci^2)   a príslušný odborový orgán  obdržia potrebné údaje, a ak je to možné, presné informácie o hmotnosti bremena a umiestnení ťažiska bremena v prípade, keď hmotnosť bremena je rozložená nerovnomerne. 

(2)	Zamestnávateľ zabezpečí primerané zaškolenie zamestnancov a ich oboznámenie s prácou s bremenami, so zdravotnými rizikami, ktorým môžu byť vystavení pri  nesprávnej manipulácii s ohľadom na faktory uvedené v prílohách č. 1 a  2 k tomuto nariadeniu vlády a poskytne im  potrebný zácvik.

§ 7
Účinnosť

Toto  nariadenie vlády nadobúda účinnosť 1. júla  2001.

						          Mikuláš Dzurinda
							   predseda vlády
						        Slovenskej republiky

Príloha č. 1 
k nariadeniu vlády č. .../2001 Z. z.
												
Faktory súvisiace 
s rizikom poškodenia zdravia pri práci s bremenami 

Faktory súvisiace s rizikom poškodenia podpornopohybovej sústavy pri práci s bremenami sú najmä

1.	Vlastnosti bremena
Ručná manipulácia môže predstavovať riziko poškodenia podpornopohybovej sústavy najmä  chrbtice ak je bremeno
a)	príliš ťažké, alebo príliš veľké,
b)	neskladné alebo ťažko uchopiteľné,
c)	nestabilné alebo jeho obsah sa môže premiestňovať,
d)	umiestnené v takej polohe, že je ho potrebné držať  alebo s ním manipulovať v určitej vzdialenosti od tela, alebo je potrebné pri manipulácii s ním sa nakláňať alebo vytáčať trup,
e)	vzhľadom na jeho tvar, obsah alebo konzistenciu také, že môže spôsobiť poranenie zamestnancov, najmä v prípade kolízie.

2.	Fyzická námaha
Fyzická námaha môže predstavovať riziko poškodenia podpornopohybovej sústavy, najmä chrbtice, ak je
a)	nadmerná,
b)	dosahovaná iba otáčavým pohybom trupu,
c)	pravdepodobnosť, že dôjde k neočakávanému pohybu bremena,
d)	manipulácia s bremenom uskutočňovaná v nestabilnej alebo nefyziologickej polohe tela.

3.	Pracovné prostredie
Pracovné prostredie môže zvýšiť riziko poškodenia podpornopohybovej sústavy, najmä chrbtice, ak
a)	nie je dostatok priestoru pre uskutočňovanie činnosti, najmä vo vertikálnom smere,
b)	podlaha je nerovná tak, že vzniká riziko zakopnutia alebo je klzká vzhľadom na obuv zamestnanca,
c)	miesto v pracovnom prostredí neumožňuje zamestnancovi manipulovať s bremenami v bezpečnej výške alebo v správnej polohe,
d)	úroveň podlahy alebo pracovného povrchu sa mení, v dôsledku čoho je nutné manipulovať s bremenami na rôznych úrovniach,
e)	podlaha alebo opora nôh sú nestabilné,
f)	osvetlenie, teplota, vlhkosť alebo vetranie sú nevyhovujúce.

4.	Požiadavky na činnosť
Činnosť môže predstavovať riziko,  pokiaľ ide o poškodenie podpornopohybovej sústavy najmä chrbtice, ak zahŕňa jednu alebo viacero z nasledovných podmienok
a)	príliš častá alebo z hľadiska trvania príliš dlhá fyzická záťaž, namáhajúca podpornopohybovú sústavu najmä chrbticu,
b)	nedostatočný telesný odpočinok alebo čas potrebný na zotavenie,
c)	nadmerné vzdialenosti pri zdvíhaní, spúšťaní alebo prenášaní bremena,
d)	vnútené tempo práce pri pracovnom procese, ktoré nemôže zamestnanec meniť.

Príloha č. 2 
k nariadeniu vlády č. .../2001 Z. z.

Individuálne rizikové faktory

Pri práci s bremenami môže byť zamestnanec ohrozený poškodením podpornopohybovej sústavy, najmä chrbtice, ak
a)	je fyzicky a zdravotne nespôsobilý uskutočňovať príslušný pracovný úkon,
b)	má nevhodný odev a obuv a iné osobné vybavenie,
c)	nemá zodpovedajúce alebo primerané vedomosti a zácvik.

Riziko poškodenia podpornopohybovej sústavy, najmä chrbtice zamestnancov pri práci s bremenami môžu  súčasne  podmieniť viaceré faktory uvedené v prílohách č. 1 a č. 2 k tomuto nariadeniu

Príloha č. 3 
k nariadeniu vlády č. .../2001 Z. z.

SMERNÉ HMOTNOSTNÉ HODNOTY ^1)

a)	Smerné hmotnostné hodnoty oboma rukami zdvíhaných a prenášaných bremien a maximálna hmotnosť bremena pre mužov a ženy rôznych vekových kategórií v základnej polohe postojačky a pri priaznivých a nepriaznivých^3) podmienkach v trvaní  maximálne 1 hodinu za zmenu ^4)

Vek | Podmienky | Maximálna hmotnosť bremena ^2)
| | Muži | Ženy

18 – 29 r.

priaznivé
nepriaznivé

50 kg
40 kg

15 kg
10 kg

30 – 39 r.

priaznivé
nepriaznivé

45 kg
40 kg

15 kg
10 kg

40 – 49 r.

priaznivé
nepriaznivé

40 kg
35 kg

15 kg
10 kg

50 – 60 r.

priaznivé
nepriaznivé

35 kg
30 kg

10 kg
5 kg

^1)	Smerné hmotnostné hodnoty vyjadrujú vhodnosť určitej činnosti zamestnanca vykonávanej v závislosti na veku a pohlaví a od hmotnosti bremena vo vzťahu k frekvencii úkonov a dĺžke trvania.

^2)	Pod maximálnou hmotnosťou bremena sa rozumie hmotnosť individuálneho bremena, ktorá nesmie byť za žiadnych podmienok (okolností) prekročená.

^3)	Za nepriaznivé podmienky sa považuje napr. zhoršené úchopové možnosti, manipulácia s bremenami v úrovniach podlaha – rameno, rameno – nad rameno, nerovná, naklonená  šmykľavá podlaha, vyšší podiel statických prvkov – držanie bremena, fyziologicky nevhodná pracovná poloha (napr. nakláňanie a pootáčanie trupu, vzpaženie horných končatín a pod.), veľká vzdialenosť medzi ťažiskom tela a ťažiskom bremena, vnútené pritláčanie bremena k bruchu, prenášanie bremien s rizikom prevrhnutia a vystreknutia (nádoby, kontajnery so škodlivými látkami), nárazové zaťaženie v priebehu zmeny, nedostatočná fyzická zdatnosť zamestnacov a pod.

^4)	Maximálna frekvencia zdvihov pre ručné zdvíhanie bremena u mužov o hmotnosti bremena 50 kg za priaznivých podmienok je 1 zdvih za 2 minúty (u hmotnosti bremena 25 kg 1 zdvih za 1 minútu) v priebehu 1 hodiny za zmenu.
Pri zvyšovaní frekvencie zdvihov sa primerane váha bremena znižuje (u bremena            s maximálnou hmotnosťou  do 7 kg 15 zdvihov za 1 minútu).
Bremená o hmotnosti 30 – 50 kg u mužov je možno zdvíhať nepretržite po dobu 1 hodiny. Prestávky medzi časovými úsekmi pre zdvíhanie bremien nesmú byť kratšie ako 30 minút. 
Pri stanovení maximálnej celozmenovej hmotnosti bremena pri prenášaní bremien je potrebné zohľadniť aj energetický výdaj a srdcovú frekvenciu zamestnanca. K prácam spojeným s dlhodobou a pravidelnou manipuláciou s bremenami je potrebné vyžiadať stanovisko príslušného orgánu na ochranu zdravia.

b) 	Smerné hmotnostné hodnoty pre zdvíhanie a prenášanie bremien pre ženy  v základnej polohe postojačky ^1)

Maximálna hmotnosť ručne zdvíhaných a prenášaných bremien   ^3) | Dĺžka vertikálnej dráhy bremena | Maximálny počet zdvihov za minútu ^3) | Maximálna vzdialenosť

15 kg

podlaha-zápästie^2)
zápästie-rameno

6
5

8 m

10 kg

podlaha-zápästie
zápästie-rameno
podlaha-rameno

8
7
5

10 m
15 m pri dobrých úchopových možnostiach

5 kg

podlaha-zápästie
podlaha-rameno
podlaha-nad rameno
zápästie-rameno
zápastie-nad rameno
rameno-nad rameno

10
8
6
10
8
5

15 m
20 m pri dobrých úchopových možnostiach

^1)	Pri práci v sede a dvíhaní bremena jednou rukou nesmie byť jeho hmotnosť väčšia ako 5 kg.

^2)	Výška zápästia žien  je 75 cm, výška ramien 134 cm. Pri pracovnej polohe v sede sa tieto hodnoty znižujú o 40 cm v tolerancii ± 5 cm podľa výšky sedadla.

^3)	Bremená o hmotnosti 10 – 15 kg možno zdvíhať nepretržite po dobu 10 minút, bremená o hmotnosti 5 – 10 kg po dobu 15 minút. Prestávky medzi časovými úsekmi pre zdvíhanie bremien nesmú byť kratšie ako 10 resp. 15 minút.
U tehotných žien a matiek do deviateho mesiaca po pôrode vykonávajúcich ručnú   manipuláciu s bremenami je potrebné rešpektovať odporúčanie príslušného lekára týkajúce sa úpravy režimu práce a odpočinku, prípadne časového obmedzenia a trvania ručnej práce s bremenami, ak si to vyžaduje zdravotný stav ženy, ochrana plodu a nerušený priebeh tehotenstva. Pre tehotné ženy sa odporúča smerné hmotnostné hodnoty pre ženy (maximálna hmotnosť ručne zdvíhaných a prenášaných bremien, maximálny počet zdvihov za minútu) znížiť na menej ako polovicu.

c)	Smerné hmotnostné hodnoty pre zdvíhanie a prenášanie bremien pre mladistvých v základnej polohe postojačky ^1)

Vek | Maximálna hmotnosť ručne zdvíhaných a prenášaných bremien | Dĺžka vertikálnej dráhy bremena | Maximálny počet zdvihov za minútu
| Chlapci ^3) | Dievčatá ^3) | | Chlapci^3) | Dievčatá^3)

17 – 18 r.

20 kg^2)

15 kg^2)

podlaha-zápästie
zápästie-rameno

5
4

5
4

16 – 18 r.

15 kg^2)

10 kg^2)

podlaha-zápästie
zápästie-rameno
podlaha-rameno

6
6
3

7
7
4

všetky vekové skupiny

10 kg^2)

5 kg^2)

podlaha-zápästie
podlaha-rameno
podlaha-nad rameno
zápästie-rameno
zápastie-nad rameno
rameno-nad rameno

8
6
4
8
6
4

8
6
4
8
6
4

^1)	Pri práci v sede nesmie byť hmotnosť bremena väčšia ako 5 kg. 

^2)	Bremená o hmotnosti 15 – 20 kg u chlapcov a 10 – 15 kg u dievčat možno zdvíhať nepretržite po dobu 10 minút, bremená o hmotnosti 10 – 15 kg u chlapcov a 5 – 10 kg u dievčat po dobu 15 minút.  Prestávky medzi časovými úsekmi pre zdvíhanie bremien nesmú byť kratšie ako 10, resp. 15 minút.

^3)	Pri manipulácii s bremenami u mladistvých sa v spolupráci s príslušným lekárom prihliada k individuálnemu telesnému vývoju a zdravotnému stavu najmä u jedincov, kde telesný vývoj nezodpovedá ich biologickému veku.